
	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,

                 
27 martie 2003 
amenajarea teritoriului Si echilibru 

           

Nr.26/1110
ecologic 





Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul asupra propunerii legislative pentru modificarea şi completarea Legii nr.293/2002 privind Fondul pentru mediu, trimisă Comisiei noastre în vederea dezbaterii şi avizării în fond, cu adresa nr.545 din 3 februarie 2003. 

 PRESEDINTE,

IOAN OLTEAN

	  Parlamentul României   

 Camera Deputaţilor


Comisia pentru administraţie publică,

27 martie 2003
amenajarea teritoriului şi echilibru 

      Nr. 26/1110
ecologic






RAPORT  

asupra propunerii legislative pentru modificarea şi completarea Legii nr.293/2002 privind Fondul pentru mediu



1. Cu adresa nr.545 din 3 februarie 2003, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă pentru modificarea şi completarea Legii nr.293/2002 privind Fondul pentru mediu.



La întocmirea raportului s-a avut în vedere: 

· avizul Consiliului Legislativ nr.10/09.01.2003.

· punctul de vedere al Guvernului nr.581/10.02.2003



Propunerea legislativă a fost dezbătută şi avizată în fond, în procedură obişnuită, în şedinţa din 18 martie 2003.



Propunerea legislativă are ca scop modificarea şi completarea Legii nr.73/2000 privind Fondul pentru mediu, republicată.



Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor respingerea propunerii legislative pentru următoarele motive:



- Propunerea legislativă fiind un act normativ de modificare şi completare, conform prevederilor art.58 din Legea nr.24/2000 privind normele de tehnică legislativă, trebuie raportată la Legea nr.73/2000 privind Fondul de mediu, cu modificările şi completările ulterioare, republicată, care este actul de bază.



- Intre textul expunerii de motive şi cel al iniţiativei legislative există o totală neconcordanţă. Astfel, în expunerea de motive se invocă necesitatea unor modificări şi completări pentru manageri, jurişti şi organele de control, iar în textul propunerii legislative se propune un nou conţinut pentru unele articole care se referă la sursele de constituire a Fondului de mediu fără a se prezenta vreo motivare. 



- Sunt introduşi termeni noi, cu conţinut ambiguu.



- La art.9 alin.(1) lit.d), care este actualul art.8 alin.(1) lit.d) din Legea nr.73/2000, republicată, se propune exceptarea de la plata cotei de 3% doar a ambalajelor pentru medicamentele de import, cota respectivă urmând a se aplica numai asupra ambalajelor pentru medicamente introduse pe piaţa de producători. Ori, în prezent, Legea nr.73/2000 republicată, prevede exceptarea tuturor ambalajelor pentru medicamente de la plata cotei, atât a celor comercializate de producători cât şi a celor comercializate de importatori.



- Orice modificare sau completare adusă Legii nr.73/2000, republicată, trebuie să aibă în vedere ansamblul reglementărilor acestei legi, precum şi scopul urmărit prin constituirea Fondului de mediu, respectiv asigurarea de finanţare pentru realizarea obiectivelor majore din Planul Naţional de Acţiune pentru Protecţia Mediului.



2. Propunerea legislativă face parte din categoria legilor ordinare, potrivit prevederilor art.74 alin.(2) din Constituţie.



3. La lucrările Comisiei au fost prezenţi 24 de deputaţi, din totalul de 26 membri ai Comisiei.



Raportul Comisiei a fost adoptat cu unanimitate de voturi.


PREŞEDINTE,



SECRETAR,

IOAN OLTEAN


KOVACS CSABA TIBERIU

Expert parlamentar:

Iulia Toader

